KINNITATUD

RMK õigus- ja hangete osakonna

juhataja käskkirjaga nr 1-47.3421

**Lisa 1 TEHNILINE KIRJELDUS**

**Hanke nimetus:** Kalade koelmualade ja veeliste elupaikade parandamiseks ning taastamiseks vajalike ehitusprojektide koostamine

**Viitenumber**: 295455

**Hankija:** Riigimetsa Majandamise Keskus (70004459)

1. **Üldosa**
   1. **Hanke nimetus: „Kalade koelmualade ja veeliste elupaikade parandamiseks ning taastamiseks vajalike ehitusprojektide koostamine“**
   2. Riigihanke viitenumber: 295455
   3. Klassifikatsioon: 71320000-7 Tehnilise projekteerimise teenused;
   4. Hankemenetluse liik: avatud hankemenetlus
   5. Hankija nimi ja andmed: Riigimetsa Majandamise Keskus (RMK), erg-kood 70004459, Mõisa/3, Sagadi küla, Haljala, 45403 Lääne-Virumaa, RMK õigus- ja hangete osakond
   6. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
   7. Käesoleva hanke raames edaspidi läbiviidavad minikonkursside hankelepingud võivad olla rahastatud erinevate EL projektide poolt, minikonkursside hankedokumentides tehakse vajadusel selle kohta vastav märge ja esitatakse vajadusel rahastaja poolt nõutavad logod.

1. **Eesmärgid**

Hanke eesmärk on kalade koelmualade ja veeliste elupaikade parandamiseks ning taastamiseks vajalike ehitusprojektide koostamine (edaspidi ka töö). Ehitusprojektide koostamise staadiumid ja vaheetapid (eelprojekt, põhiprojekt ja tööprojekt) kirjeldatakse minikonkursi tingimustes, vastavalt konkreetsele objektile. Mh tuleb teostada vajalikud eeluuringud, taotleda lõplikud kooskõlastused ning vajalikud load ja teostada keskkonnamõjude eelhindamised.

Projekteerimistöödel tuleb kasutada võimalusel keskkonnasäästlike lahendusi.

1. **Eeltingimused hanke tegevuste teostamiseks**

Hankes eduka pakkumuse esitanud pakkujal ja seejärel minikonkurssi tulemusena hankelepingu sõlminud isikul (Töövõtjal) on piisav kompetentsus ja piisavad ressursid vajalike tööde teostamiseks.

1. **Üldinfo ja minikonkursid.** 
   1. Avatud hankemenetluse tulemusena sõlmitakse ühesugune teenuste raamleping 10 teenuseosutaja vahel tagamaks, konkurents ja võimekus hankelepingute sõlmimisel. Sõlmitavad teenuste raamlepingud sõlmitakse paremusjärjestuse alusel nende kümne kvalifitseeritud pakkujaga, kelle pakkumused vastavad hanketingimustele.
   2. Pakkujate tähelepanu juhitakse asjaolule, et raamleping ei kujuta endast tellimust, vaid selle ülesanne on nende õigus- ja finantsküsimuste ning tehniliste ja administratiivsete tingimuste sätestamine, mis valitsevad lepinguosaliste suhetes lepingu kehtivusaja kestel. Hanke suhtes kohaldatava raamlepingu projekt on toodud Lisas 2. Pakkuja peab pakkumuse koostamisel sellest lähtuma. Raamleping ei kujuta endast tellimust, raamlepingu allakirjutamine ei kohusta tellijat sõlmima hankelepinguid ega anna töövõtjale ainuõigust raamlepinguga hõlmatud teenuste osutamiseks. Tellija jätab endale õiguse lõpetada tellimuste (minikonkursside) tegemine igal ajal raamlepingu kehtivusaja kestel, kusjuures töövõtjal ei ole õigust nõuda mingisugust hüvitist.
   3. Iga kord, kui tellija soovib tellida raamlepingu esemeks olevaid teenuseid, saadab tellija raamlepingu partneritele minikonkursikutse, millest selguvad tellimuse teostamise täpsed tingimused, teostamise tähtaeg ja pakkumuste esitamise tähtaeg.
2. **Töövõtja töö ulatus**

5.1. Hanke eesmärkide ja oodatava lõpptulemuse saavutamiseks tuleb objektidele projekteerida vajalikud lahendused ehitusprojektina minikonkursi tingimustes nõutud staadiumis ja minikonkursi ja raamlepingu alusdokumentides sätestatud tingimustele ning vajadusel hinnata projekti elluviimise mõjud keskkonnale KMeH raames. Täpsed objektide andmed ja mahud kirjeldatakse minikonkursside tingimustes.

5.2. Töövõtja on vastutav kõikides hanke alusdokumentides, seadustes ja määrustes sätestatud ning erinevate ametkondade ja kohaliku omavalitsuse poolt nõutavate tingimuste täitmise eest. Kogu projektdokumentatsioon peab olema kirjalikult kooskõlastatud asjassepuutuvate tehnovõrkude valdajate, ametkondade, maaomanike ning kohaliku omavalitsuse poolt. Hanke objektidele projekteerimistingimuste hankimine on Töövõtja ülesanne.

5.3. Vajadusel tellib hankija projektile ekspertiisi, ekspertiisi tellimise vajadus sätestatakse minikonkurssi tingimustes.

5.4. Hankes käsitatavad objektid jaotuvad geograafiliselt kogu Eesti territooriumile.

* 1. Hankija võib vastavalt tööde iseloomule (näiteks tööde keerukusaste vms) või pädeva asutuse poolt sätestatud nõuete tagamiseks esitada pakkujale minikonkursil täiendavaid kvalifitseerimis- ja/või vastavustingimusi teenuste osutamise eest vastutavate isikute kutsekvalifikatsiooni kohta tehnilise ja kutsealase pädevuse vastavuse kontrollimiseks.

**6. Projekteerimine**

* 1. **Nõuded ehitusprojektile**

Töövõtja või kaasatud alltöövõtja ülesandeks on koostada ehitusprojekt minikonkursil kirjeldatud objektiga seotud veeliste elupaikade ja kalade koelmualade parandamiseks ning taastamiseks koos kõigi kaasnevate töödega, mis vastab minikonkursi ja raamlepingu alusdokumentides sätestatud tingimustele. Ehitusprojekti etapid ja lõplik valmiduse aste määratakse minikonkursi tingimustes.

Ehitusprojekt peab vastama Ehitusseadustikule ja ehitusprojekti tingimustele vastavalt majandus-ja taristuministri määrusele nr 97 „Nõuded ehitusprojektile“ ja muudele ehitusalastele standarditele. Igal ajahetkel tööde kehtivatele ja asjakohastele õigusaktidele ja direktiividele vastavuse tagamine, sh nende kohta täpsema info saamine on Töövõtja kohustus.

* 1. **Nõuded ehitusprojekti eeluuringutele (Uuringute täpne maht sõltub tellitavast objektist ja täpsustatakse minikonkursi raames)**

**6.2.1. Objektidel tuleb teostada järgmised eeluuringud**:

* Planeeritava taastamistegevuse asukohas ning selle mõjualas maa-ala (sh jõgi ja kaldad) geodeetiline ja topo-geodeetiline mõõdistamine ehitusprojekti koostamiseks vajalikus mahus.
* Objektist sõltuvalt määrata drenaažisuudmete täpsed asukohad, hinnata nende seisukorda ning kirjeldada need seletuskirjas ja jõe pikiprofiili asendiplaanil.
* Juhul kui minikonkursi tingimused näevad ette täiendavaid tegevusi (nt. truupide remont või ümberehitus, ligi- või ülepääsude tagamine või taastamine), tuleb teostada objekti ehitusmõõdistus ja vastavad joonised.

**6.2.2.** **Objekti hüdroloogilised uuringud (hüdroloogilised koondandmed, hüdrograafid, minimaalsed ja maksimaalsed vooluhulgad ja tõenäosuskõverad).**

Vajalik on teostada voolusängi hüdraulilised ja püsivuse arvutused ning esitada arvutuste tulemused ehitusprojekti koosseisus.

Sõltuvalt projekteeritavast objektist vajadusel mõõdistada ja hinnata ehitustegevust ja taastamistegevusest mõjutatud alal oleva sette hulk, paiknemine, koostis ja vajadus sette reostusanalüüsiks. Analüüsida vajadust ja võimalusi sette eemaldamiseks, ladustamiseks ja kasutamiseks. Uuring peab vastama ehitusseadustikule ja selle rakendusaktidele.

Sette eemaldamise vajaduse korral peab projekt analüüsima sette kasutamisvõimalusi ja pakkuma välja sette (ajutise) ladestamise kohad ning kooskõlastama need maaomanikega.

* 1. **Nõuded projekteerimistöödele.**

Projekteerida ehitusprojekt veeliste elupaikade ja kalade koelmualade parandamiseks ning taastamiseks koos kõigi kaasnevate töödega. Käesoleva hanke raames teostatakse veeliste elupaikade ja kalade koelmualade parandamiseks ning taastamiseks järgnevaid projekteerimistöid:

* koelmupatjade rajamine/taastamine;
* maakivide või muude konstruktsioonide lisamine sängi mitmekesistamiseks kui ka kärestiku rajamiseks/taastamiseks ja üldine hüdromorfoloogia parendamine;
* kaldapuistute taastamine;
* lodualade, kaheastmelise jõesängi ja settebasseinide rajamine või sarnase funktsiooniga (settekoormuse vähendamine ja täiendava elupaiga loomine veekogude ja kaldaalaga seotud liikidele) alternatiivsed meetmed;
* loodusliku veerežiimi taastamine (sh jõe ajaloolisesse/looduslikku sängi juhtimine koos kaasnevate töödega);
* vanajõgede avamine;
* rannikujärvede ja/või lõugaste kalade kudemisalade taastamine ja rännete tagamine;
* jõe looklevuse taastamine;
* kahepaiksete tiikide rajamine;
* truupide ja/või muude osaliste rändetakistuste lahendamine.
* muude sarnaste tööde teostamine, mille eesmärk on parandada veeliste elupaikade või nendega seotud liikide seisundit.
* Kõik hanke eesmärgi saavutamiseks kaasnevad tööd, mida ei ole hanke alusdokumentides otseselt kirjeldatud, kuid, mis on vajalikud eesmärgi täitmiseks.

Töövõtja peab projekteerimisel sõltuvalt projekteeritavast objektist arvestama alljärgnevaga:

* + 1. maaparandussüsteemi maa-alal või eesvoolul või eesvoolu kaitsevööndis, kus planeeritakse kaeve- ja ehitustöid või muul moel eeldatavasti rikutakse maaparandussüsteemi toimimisvõimet, tuleb leida lahendused maaparandussüsteemide toimimise tagamiseks, sh vajadusel ette näha maaparandussüsteemi elementide (drenaažikaevud- ja suudmed, dreenid, kraavid, truubid) taastamine või ümberehitamine, juhul kui tellija ei ole sätestanud teisiti.
    2. planeeritud tegevuste maaparandussüsteemidega (sh nende elementidega nagu drenaažikaevud- ja suudmed, dreenid, kraavid, truubid) ristumisel tuleb projektplaanile või tehnilisele tööjoonisele kanda kõik ehitusega seotud maaparandusrajatised ning esitada need seletuskirjas.
    3. olenevalt objektist võib eeluuringute etapis vajalik olla välitöö koostöös tellija esindajaga, mille raames täpsustub taastamistöö lõplik maht, asukoht ja sisu.
    4. arvestama kaldakindlustuste rajamisega paisu lävendis, paisjärve veetaseme alandamisel paisjärve aluse maa korrastamise ja kindlustamisega. Vajadusel ka paisjärve alandamisel paljastuva jõesängi korrastamisega ja taastamisega (paisust ülesvoolu).
    5. ligipääsu rajamisega objektile ning veekogu siseste tööde teostamiseks ja hiljem selle ala korrastamisega, s.h ajutise ligipääsu likvideerimisega.
    6. kergsilla, tee truubi või silla rekonstrueerimistööde projektiga.
    7. Määrama ära võimalikud ligipääsuteed ja ehitusaegsete materjalide ladustamiskohad; hindama vajadusel eemaldatava puittaimestiku kogust ja asukohta/ulatust;
    8. peale ehitustööde elluviimist haljastuse taastamine; projektlahendus peab hindama tööde mahtusid ja võimalikke maksumusi;
    9. uputatavad tahked ained või süvendamise mahud tuleb koguseliselt eraldi määrata;
    10. projektlahendus peab arvestama tellija poolt esitatud kooskõlastuskirjades seatud tingimustega;
    11. projektlahendus peab arvestama maa-alal paiknevate teiste ametkondade infrastruktuuriga (kaablid, elektriliinid).
  1. **Keskkonnamõjude eelhindamine(** **KMeH)**

6.4.1. Sõltuvalt objektist viiakse projekteeritavale lahendusele läbi keskkonnamõjude eelhindamine ühes vajalike eksperthinnangutega minikonkursiga tellitavatel objektidel. Keskkonnamõju eelhindamine peab vastama määrusele nr 31, 16.08.2017 a. "Eelhinnangu sisu täpsustatud nõuded" Keskkonnamõju hindamise juhendmaterjalid on toodud aadressil: [Keskkonnamõju hindamine | Kliimaministeerium](https://kliimaministeerium.ee/keskkonnamoju-hindamine#kmh-juhendmaterjalid). Keskkonnamõju eelhindamise juhendi kohaselt hinnatakse projektis kavandatud tegevuse aegset ja järgset mõju. Eelhinnang peab käsitama ka võimalikke mõjusid Natura 2000 ala kaitse-eesmärkideks olevatele elupaigatüüpidele ja liikidele ning ala terviklikkusele juhul, kui projekti tegevusi kavandatakse Natura 2000 alal.  
Kui planeeritav tegevus nõuab täiemahulist keskkonnamõjude hindamise aruannet (k.a asjakohane Natura hindamine) määratakse selle teostamise vajadus võimalusel minikonkursi korraldamise raames. Juhul kui uuringu täismahulise teostamise vajadust ei ole võimalik ette näha ja see selgub hankelepingu täitmise perioodil, lõpetatakse töövõtjaga hankeleping ja tasutakse töövõtjale lepingu lõpetamise ajaks reaalselt teostatud tööde eest.

* + 1. **Nõuded KMeH-le**

KMeH peab olema koostatud vastavalt kehtivale KeHJS-s nõutule ning analüüsima ja kajastama lisaks järgmisi teemasid: mõju kalastikule, sh kaitsealustele ja kalamajanduslikult väärtuslikele liikidele; mõju loodus- ja kultuuripärandi säilimisele; mõju piirkonna rekreatiivsele väärtusele.

* + - 1. KMeH peab läbi viima KMH ekspert, kelle litsentsil on vähemalt järgmised mõjuvaldkonnad: veesaaste ja veetase, pinnas ja maastik, vee-elustik või olema KMH töögruppi kaasatud hüdroloogia ja hüdrobioloogia või ihtüoloogia eriharidusega (vähemalt MSc tase) eksperdid.
  1. **Kooskõlastused ja täiendavad tingimused**
     1. Töövõtja kooskõlastab tellijaga tööplaani ja tööde ajagraafiku 15 päeva jooksul peale hankelepingu sõlmimist.
     2. Töövõtja kooskõlastab Tellijaga kõigil objektidel lahendusvariandi(d) enne ehitusprojektide lõplikku vormistamist. Töövõtja kooskõlastab Tellijaga KMeH aruanded.
     3. Tööde üleandmine tellijale vormistatakse üleandmise-vastuvõtmise aktiga.
     4. Töövõtja ja tema meeskonnas peab olema kaasatud piisaval hulgal spetsialiste (sh vajadusel elustikuekspert, hüdrobioloog, sillaehituse eriala insener jt), et tagada tööde tähtaegne ja kvaliteetne teostamine ning ametkondades kooskõlastamine. Vajadusel kaasab Töövõtja alltöövõtjaid. Vajadus kirjeldatakse sõltuvalt projekteeritavast objektist minikonkursi raames.

1. **Töökoosolekud**

Töövõtja on kohustatud korraldama RMK-ga minimaalselt neli koosolekut ja vajadusel avalikustamisekoosoleku ning arvestama nendega seotud kuludega (sh avalikustamine). RMK võib kohtumistele kaasata seotud osapooli, maaomanikke ja ametkondade esindajaid.

* 1. I koosolek: Enne uurimistööde ja projekteerimisega alustamist selgitab RMK tööde olemust, eesmärki, võimalikke lahendusvariante ning objektiga seotud asjaolusid, millega töövõtja peab projekteerimisel arvestama. Tellija poolt edastatakse võimalusel maaomanike poolt kooskõlastatud tööde kavatsuse dokumendid ning võimalikud tingimused seotud ametkondadelt (täpsed projekteerimistingimused taotleb Töövõtja). Tellija täpsustab millistel juhtudel on lubade taotlemine töövõtja ülesanne.
  2. II koosolek: Töövõtja esitab RMK-le uurimistööde eeluuringute tulemused ning oma ettepanekud ja märkused, mille põhjal lepitakse kokku põhimõtteline projektlahendus, mis on aluseks ehitusprojekti koostamisele ja võimaluse korral ehitusprojektiga seotud osapooltega kooskõlastustoimingutega, projekteerimistingimuste küsimise alustamisele. Projekteerija koostab koosoleku protokolli.
  3. III koosolek: RMK-le esitatakse ja tutvustatakse põhimõttelise projektlahenduse põhjal koostatud esialgset ehitusprojekti koos eeldatavate töömahtudega, materjalide ja tööde kogustega ja maksumustega. Märkuste puudumisel või puuduste kõrvaldamisel Töövõtja poolt alustab Töövõtja olemasoleva ehitusprojekti põhjal kooskõlastuste küsimist projektiga seotud osapooltelt ja ametkondadelt. Projekteerija koostab koosoleku protokolli.
  4. IV koosolek: RMK-le antakse ülevaade kooskõlastustoimingute, samuti seonduvate haldustoimingute (nt projekteerimistingimuste taotlemine jm) tulemustest, takistustest jms. Kooskõlastuste olemasolul alustab töövõtja ehitusloa ja teiste vajalike lubade taotlemist (keskkonnaluba jne) või loakohustuse puudumisel asjakohaste teatiste jms ettevalmistamist ja esitamist. Kooskõlastuste puudumisel, samuti sisuliste märkuste ja ettepanekute esitamise korral jätkab projekteerija projekti koostamist ja kooskõlastustoiminguid võimalusel olemasoleva põhimõttelise projektlahenduse raamides, aga vajadusel seda Tellijaga nõusolekul korrigeerides.
  5. V avalikustamiskoosolek (vajadusel): RMK poolt eelnevalt kooskõlastatud ehitusprojekti (koos kooskõlastustega) ning keskkonnamõju eelhinnangu avalikustamine (vajadusel).
  6. Töid ei loeta enne vastu võetuks, kui Tellijale esitatakse kõikide ametkondade ja seotud osapoolte (k.a eraomanik või vajadusel naaberkinnistute omanikud) kooskõlastatud ehitusprojekt. Kui kõigi osapooltega lõplikke kooskõlastusi ei saavutata, otsustab Tellija, milliste kooskõlastuste alusel ja mis mahus töödega edasi liigutakse. Töövõtja peab ametkondade ja seotud osapoolte esitatud projekteerimistingimused ja muudatused ehitusprojekti sisse viima, kui see on Tellija poolt aktsepteeritud ja muudatused põhjendatud. Viimasel kooskõlastusringil esitatud põhjendatud ja Tellija poolt aktsepteeritud muudatusi ja nende sisse viimist ehitusprojekti ei käsitleta Tellija poolt lisatööna.

1. **Nõuded projektdokumentatsiooni vormistamisele ja esitamisele**

Projektdokumentatsioon peab olema koostatud ja vormistatud vastavalt ehitusseadustikule ja selle rakendusaktide nõuetele.

Töövõtja peab projekti üle andma tellijale objekti dokumentatsiooni kahes eksemplaris paberkandjal, lisaks andmekandjal (uurimistööd, ehitusprojekt, lisad ja KMH eelhinnang, kooskõlastuslehed, joonised, asendiplaanid; töömahtude, materjalide kogused ja maksumuste tabelid; projekteeritud tööde kihid – MapInfo ja ESRI) vastavalt töövõtulepingus sõlmitud tähtajale. Joonised – AutoCAD (dwg laiendiga) ja pdf-vormingus, tekstiline osa – doc või rtf ja pdf vormingus.

Digitaalselt esitava projektdokumentatsiooni koosseisus peavad olema kõik jooniste korrektseks kuvamiseks vajalikud referentsfailid, fondifailid, joonestiilid jne. KMH eelhinnang peab sisaldama aruannet (doc, pdf).

Lisaks kehtivad järgmised nõuded:

* värvilised joonised peavad olema üheselt arusaadavad ka mustvalge koopiana;
* ehitusplatsil kasutamise lihtsustamiseks on maksimaalne lubatav joonise formaat A1;
* pabereksemplar peab olema võimalikult vastupidav niiskusele, et tagada joonise säilimine nende kasutamisel ehitusplatsil.

1. **Ettenägematud kulud, lisatööd, muudatustööd.**
   1. Lisatöö alla kvalifitseeruvad tööd, mis toovad kaasa ehitusprojekti lahendusvariandi olulised ehituslikud muudatused.
   2. Ettenägematud tööd. Tellija on kohustatud hüvitama teenuste osutamisega seotud ettenägematud dokumenteeritud ja põhjendatud kulud, mis ei ole eelduslikult kaetavad Lepingu tasu arvelt. Ettenägematute kuludena käsitletakse kulutusi, mida projekti ettevalmistamise, pakkumuse tegemise ja lepingudokumentide koostamise käigus ei olnud võimalik ette näha ning eelarvesse planeerida.
   3. Juhul kui projekteerimistööde käigus selgub, et on vajalik taotleda täiendavaid lube ja tasuda riigilõivu, siis tasub riigilõivu töövõtja, mille tellija kompenseerib.
   4. Töövõtja on kohustatud pidama arvestust tehtud kulude suuruse ja liigi ning tasu saaja kohta. Ettenägematuteks kuludeks võivad olla muuhulgas ettenägematute uuringute või katsete tegemiste arv ja kulud, eriotstarbelise aparatuuri kasutamise kulud jne.
   5. Taotlus ettenägematute kulude hüvitamiseks tuleb esitada Tellijale kirjalikult koos kulu detailse eelarve ja seletuskirjaga, milles on toodud ootamatult esile kerkinud probleemide nimekiri, täiendavate tööde/uuringute läbiviimise korraldus ja eeldatav tööde maht ning põhjendatud raha kasutamise vajadus ja otstarve.
   6. Kui lepingu täitmisel selgub tellija soovidest tulenev vajadus tööde täiendamiseks või muutmiseks selliselt, mis erineb lepingus kokkulepitud tööde sisust, lepitakse lepinguhinna suurenemine poolte vahel eraldi kirjalikult kokku. Töömahu vähenemisel lepitakse hinna vähenemine samuti poolte vahel kokku eraldi kirjaliku kokkuleppega.